Augusta Treverorum

Augusta Treverorum (latino pro "Citate de Augusto in le Terra del Treveros") esseva un citate roman super le fluvio Mosella, de ubi emergeva le Treveris moderne.

Le data del fundation del citate es placiate inter le construction del prime ponte roman in Treveris (18–17 a.C.) e le fin del regno de Augusto († 14 d.C.). In le Imperio Roman, Treveris formava le capital del civitas del treveros, ubi viveva plure deces de milles de personas, e pertineva al provincia de Gallia Belgica. Treveris roman ganiava un importantia particular in le antiquitate tardive: inter le fin del seculo III e le fin del seculo IV, plure regentes, includente Constantino le Grande, usava le citate como un del residentias imperial de occidente, patrocinante edificios monumental como le Thermas Imperial de Treveris e le Basilica de Constantino. Con un population de alte cinque cifras in le anno 300, Augusta Treverorum, a vices appellate Treveris, esseva le citate le plus grande al nord del Alpes e assi habeva le stato de un citate global.

Le edificios roman, que ha supervivite usque hodie, esseva designate como Patrimonio Mundial del UNESCO (Monumentos Roman, Cathedral e Ecclesia de Nostre Seniora in Treveris) in 1986.

Categoria:Treveris